**Műszaki Bizottság**

**ELŐTERJESZTÉS**

Kisbér Város Önkormányzat Képviselő-testülete

**2024. december 13-ai** ülésére

Tárgy: gyermekorvosi rendelő és védőnői szolgálat épületének feltűntetése

**Tisztelt Képviselő-testület!**

A mellékelt légi felvételen és térképrészleten látható, hogy az önkormányzat ingyenes használatában lévő kisbéri 1068 hrsz. alatti ingatlanrészen több olyan épület is van, mely nincs feltüntetve az alaptérképen.

A gyermekorvosi rendelő és védőnői szolgálat épületének nem szereplése az alaptérképen a védőnői szolgálat átadásakor már egyszer gondot okozott, most a Magyar Nemzeti Vagyonkezelő Zrt. egy helyszínbejárás során kérte az épület feltüntetését elvégezni. A mellékelt légifelvétel lekérése után szembesültünk azzal, hogy a volt mosoda épülete sincs feltüntetve.

Az épületek feltüntetése több lépcsős folyamat, szükség van hozzá tervezőre és földmérőre. Először fennmaradási engedélyt kell kérni az épületekre, ezen eljárás során a tervtanács hozzájárulását is meg kell kérni és a fennmaradási engedély birtokában tudják a földhivatali alaptérképre az épületeket feltüntetni.

Az épületek feltüntetéséhez az önkormányzat a szükséges dokumentumokat be tudja szerezni, azonban ahhoz, hogy az eljárások lefolytatásra kerüljenek, a tulajdonos Magyar Állam hozzájárulása is szükséges.

Az épületek feltüntetését támogatjuk és az ezzel járó költségeket javasoljuk 50 % - 50 %-os arányban megosztani a Magyar Állammal.

Kérem Tisztelt Képviselő-testületet, javaslatunkat szíveskedjen támogatni és a közös költségviselés elfogadása esetén hatalmazza fel Polgármester urat a tervező és a földmérő megbízására, a szükséges eljárások lefolytatására.

Kisbér, 2024. december 10.

 Bondár Balázs s.k. Pápai Mónika s.k.

 elnök referens

**Határozati javaslat:**

Kisbér Város Önkormányzat Képviselő-testülete

az ingyenes használatában lévő kisbéri 1068 hrsz. alatti ingatlanrészen található, a földhivatali alaptérképen nem szereplő gyermekorvosi rendelő és védőnői szolgálat, valamint a volt mosoda épületének feltüntetését támogatja.

felhatalmazza a város polgármesterét, hogy egyeztetéseket folytasson le a tulajdonos Magyar Államot képviselő Magyar Nemzeti Vagyonkezelő Zrt-vel az épületfeltüntetések közös költségviselése – 50 % - 50 % - érdekében és sikeres tárgyalásokat követően a tervező és a földmérő megbízására és a szükséges eljárások lefolytatására.

**Határidő:** azonnal

**Felelős:** Sinkovicz Zoltán polgármester